Vizsga feladatok számítógép-hálózatok tárgyból – 2. rész
Minden kérdésnél 1 pont szerezhető, összetett kérdéseknél részpont is kapható.  Figyelem! A kérdések közül egyet áthúzhat.  Az értékelésnél csak az első 15 át nem húzott kérdést vesszük figyelembe.  Amennyiben a hallgató ezt a lapot beadja, a 2. témakörből ezt vesszük figyelembe, tehát az esetlegesen meglévő korábbi zárthelyit NEM! Az elégséges osztályzathoz az 1. és a 2. részből együttesen 60%-ot, azaz 18 pontot kell elérni. A 3. részt csak ennek elérése esetén javítjuk ki.
A feladatok kidolgozására rendelkezésre álló idő 30 perc, amely 5 perccel meghosszabbítható, ha a hallgatók példamutatóan viselkednek.
1.	Milyen topológiát, milyen kábelt használ és mekkora a megendett kábelhossz a 100BaseTX hálózatnál?
2.	Rajzolja le az Ethernet II keret szerkezetét! Írja be a mezők nevét és föléjük azok hosszát is!
3.	 Mi a különbség a hub és a switch között? Alaposan kérem!
4.	Hogyan működik a Manchester kódolás?
5.	FDDI esetén mi a különbség a DAS és a SAS között?
6.	Az FDDI MAC protokolljánál mit mérnek/számlálnak a következő számlálók? TRT, THT, LC
7.	Van-e különbség, ha egy hálózaton másodpercenként 100db 1000byte hosszúságú vagy 1000db 100byte hosszúságú felhasználói adategységet szeretnénk átvinni? Válaszát indokolja!
8.	Mi a struktúrált kábelezés lényege? (értelme, célja)
9.	Mit jelent az, hogy cat5e kábel? Milyen jellemzőjét tudja megadni?  Árnyékolt, vagy árnyékolatlan? Gondolkozzon!
10.	Hogyan épül fel egy S/FTP kábel? (rajz+magyarázat)
11.	Mi a szimuláció definíciója?
12.	Ismertesse az eseményvezérelt diszkrét idejű szimuláció algoritmusát!
13.	Mit tud az FHSS kódolásról? (hogyan működik)
14.	Mekkora az alábbi hálózatok maximális (bruttó) átviteli sebessége? 
IEEE 802.11, IEEE 802.11b, IEEE 802.11g, IEEE 802.11a ?
15.	Mi a különbség az egyszeres/mono módusú üvegszál (single mode fiber) és a többszörös modusú üvegszál (multi mode fiber) között? Felépítés, jelterjedés…
16.	Ha Magyarország és Románia esetén a 100 főre jutó személyi számítógépek száma 2 egymást követő évben az alábbiak szerint alakult, akkor mutassa meg, hogy:
a) Románia fejlődése sokkal dinamikusabb
b) Románia elmaradottsága egyre nő.
	1. év	2. év	
Magyarország	40	60	
Románia	10	20